## Educació actualitza el canal d'innovació tecnològica per a acostar la transformació digital als centres educatius de la Comunitat Valenciana

*** Com a novetat, ITedu atendrà tota la comunitat educativa, ja que incorpora l'alumnat i el personal no docent
* A través d'un web més funcional s'informa de les novetats i els projectes d'innovació tecnològica educativa**

La Conselleria d'Educació, Universitats i Ocupació ha actualitzat el canal d'innovació tecnològica per a comunicar amb dinamisme i proximitat els avanços en matèria de transformació digital dels entorns digitals educatius de la Comunitat Valenciana.

Amb el nom ITedu, el [web](https://portal.edu.gva.es/itedugva/va/) millora el servici de comunicació amb els centres i compta amb una identitat corporativa nova i una estructura de contingut que facilita l'experiència a la persona usuària.

Com a novetat, ITedu atendrà tota la comunitat educativa, ja que incorpora el perfil de l'alumnat i del personal no docent, que se sumen a les famílies, personal docent, equips directius i coordinador TIC.

D'esta manera, a través del canal d'innovació tecnològica de la Conselleria d'Educació s'informa de les utilitats i els projectes (Lliurex, Aules, Ítaca, equipament tecnològic, formació TIC, etc.) que agrupa i gestiona la Direcció General d'Infraestructures Educatives per a potenciar la innovació tecnològica educativa.

Fecha: 03/02/2024